Vita:Kék bálna (internetes jelenség)

message: Ilyenkor látszik, hogy milyen hatékonyan működik a magyar Wiki (is). Pillanatok alatt sikerült pontosítani, hogy az egész nem egy telefonos alkalmazás, hanem játék, vagy inkább visszaélés. Vagy - ami még valószínűbb - egy gusztustalan klikkvadász hoax. -- Ulrich von Lichtenstein vita 2017. április 7., 13:27 (CEST)
replies: text: Az ilyen esetekre lehetne egy Gyors Reagálású Műhely, vagy Hoaxműhely, vagy valami hasonló, ahová bárki felküldhet friss hoaxokat tartalmazó szócikkeket. Így mire a bulvársajtó cikket ír róla, a wikin már csak forrásolt adatok lennének. Cvbncv Vince(érveljünk) 2017. április 7., 13:46 (CEST)

text: Ez nem tűnik hoaxnak. Persze lehet, hogy vannak, akik hoaxként csinálják. –  Zimmy  2017. április 8., 19:00 (CEST)

text: Fontos, hogy a Wikipédia ne legyen terjedőközege a pletykának, akármi is a téma. Cvbncv Vince(érveljünk) 2017. április 8., 20:32 (CEST)
thread_title:  Ilyenkor... 

message: Kedves Szerkesztők!
LaSza szerkesztőtárs szerintem is jogos felvetésére el kellene gondolkodnunk, hogy mire nevezzük át a szócikket.
A jelenségről rendelkezésre álló jelenlegi ismeretek alapján a (játék) egyértelműsítés erkölcsileg nem igazán helytálló. Hozzátenném, hogy nem állnak rendelkezésre igazán jó források, így a cikk tárgyának valódi jellege még nem teljesen ismert. Felvetésem: Kék Bálna (visszaéléssorozat). Ugyanis ez az események mind a két fő értelmezése esetén igaz marad:
* Ha volt egy kettyós, aki fiatalokat rávett az öngyilkosságra, akkor övé a visszaélés,
* ha viszont álhírként indult, a klikkvadász bulvárírók felelőtlensége miatt elterjedt, később valóságos áldozatokat szedett, akkor a visszaélést a bulvárírók követték el. 
Cvbncv Vince(érveljünk) 2017. április 8., 21:11 (CEST)
 Mindenképp jobb, mint a jelenlegi cím, de kötőjeles a visszaélés-sorozat. :) – LaSza 🚍🚊🚎🚇 miben segíthetek? 2017. április 8., 21:36 (CEST)
replies: text: De lehet jobb lenne a Kék Bálna (bűncselekmény) – LaSza 🚍🚊🚎🚇 miben segíthetek? 2017. április 9., 09:01 (CEST)
Kék Bálna (álhírnek induló, a felelőtlen bulvársajtó által részben valóságossá tett tömeghisztéria) ne (ez az egyik törlési megbeszélésen vetődött fel)! Apród vita 2017. április 9., 02:51 (CEST)

text: Szerintem ez szarkazmus akart lenni. ;) – LaSza 🚍🚊🚎🚇 miben segíthetek? 2017. április 9., 09:01 (CEST)
replies: text: :Normális átnevezési körülmények között el is hinném, hogy ez szarkazmus akart lenni. Apród vita 2017. április 9., 11:49 (CEST)
replies: text: ::Szia Apród! Szarkazmus volt. És ez egy normális átnevezés. Mi a javaslatod az eredeti kérdéssel kapcsolatban? Arra nem válaszoltál. Cvbncv Vince(érveljünk) 2017. április 9., 13:13 (CEST)
Esetleg  (jelenség) vagy (internetes jelenség)? Whitepixels vita 2017. április 9., 11:03 (CEST)

text: Ennél jobb nem lesz. – LaSza 🚍🚊🚎🚇 miben segíthetek? 2017. április 9., 13:24 (CEST)
Mert nehéz rá válaszolni (egyébként vagy Kék Bálna (internet) vagy Kék bálna (internet)). Apród vita 2017. április 9., 15:31 (CEST)
Amikor átneveztem, jeleztem, hogy az enwikin is ugyanez a neve. Szerintem nincs ezzel probléma. –  Zimmy  2017. április 9., 20:24 (CEST)

text: Igen, tényleg Blue Whale game-nek nevezik (game=játék, ha valaki nem tudna angolul), viszont nem kell mindenben követnünk az angol nagy testvért! :) – LaSza 🚍🚊🚎🚇 miben segíthetek? 2017. április 9., 21:08 (CEST)
Kérdezték a véleményem fent, mire nevezném, elmondtam. Apród vita 2017. április 9., 20:58 (CEST)
A Kék bálna (internet) talán a legfrappánsabb, mert az aligha fog változni, és a jelenség az internethez egyértelműen köthető. Szerintem is el lehet térni az enwikitől.  az átnevezésed nem volt hibás, de a téma új fejleményei miatt talán érdemes felülvizsgálni, ezért merült fel az újbóli átnevezés. Egyébként WP:NÉV szerint valóban célszerű lenne kis b-re áttérni. Cvbncv Vince(érveljünk) 2017. április 9., 22:17 (CEST)
 Akkor inkább legyen "internetes jelenség" vagy hasonló, ugyanis a zárójelbe tett tag a cikk címének kiegészítője, együtt értelmes összetételt alkot, pl. Arany János költő, Gyurcsány Ferenc politikus, míg a "Kék bálna internet"-re ez nem mondható el. A bűncselekmény vagy visszaélés-sorozat túlságosan leszűkíti a jelenség egyik értelmezésére a dolgot. –  Zimmy  2017. április 10., 10:28 (CEST)
Szia  észszerű, amit írsz, bár ilyen szabályra vagy irányelvre nem találtam utalást WP:EGYÉRT-ben. De szerintem is elfogadható a javasolt Kék bálna (internetes jelenség) is. Egyetértek, hogy olyan egyértelműsítés kell, ami nem sulykolja az egyik értelmezést, és az ügy kifutásától függetlenül érvényben marad. Kicsit később, ha felmerült az összes ötlet, ami felmerülhetett, tarthatnánk róla itt helyi, nem reprezentatív mikroszavazást. Cvbncv Vince(érveljünk) 2017. április 10., 13:12 (CEST)
 Akkor most mi legyen? Szerintem a Kék bálna (internetes jelenség) lenne a legjobb. – LaSza 🚍🚊🚎🚇 miben segíthetek? 2017. április 23., 15:19 (CEST)
Én Kék bálna (internet)et mondtam, de ha Kék bálna (internetes jelenség) lesz a neve, nem kezdem el visszanevezni Kék bálna (internet)re. Apród vita 2017. április 23., 15:36 (CEST)
Részemről rendben. Whitepixels vita 2017. április 23., 16:24 (CEST)
Rendben. –  Zimmy  2017. április 23., 18:51 (CEST)
Átneveztem. – LaSza 🚍🚊🚎🚇 miben segíthetek? 2017. április 23., 18:59 (CEST)
thread_title:  Átnevezés 

message: Sokkal fontosabb probléma, hogy a szócikk megfogalmazását még mindig nem érzem jónak. Pl. a Egyes reakciók szerint a pánikkeltő, forrás nélkül közölt cikkek tartalma nagyrészt igazolhatatlan tagmondatban kellene keresni a reakciók szó helyébe egy jobb szót.
Vagy pl. elolvasva a szócikkben emlegetett sárga újságírás szócikket, a fejemet vakargatom, amikor azt olvasom az első sorban, hogy a sárga újságírás a bulvárújságírás rosszalló értelmű szinonimája vagyis ezek szerint a klikkvadászat egy rosszalló értelmű szinonima modern formája, amelynek így se füle, se farka. Vagyis a sárga újságírás szó helyébe inkább vagy bulvárújságírás linket használnék, így, ahogy most írom. Apród vita 2017. április 9., 15:31 (CEST)
Továbbgondoltam: melyben komoly szerepe van a sárga újságírás egy modern formáját, a klikkvadászatot folytató bulvármédiumoknak. helyett inkább melyben komoly szerepe van a klikkvadászatot folytató bulvármédiumoknak. Rájöttem, hogy már linkelve volt máshol a bulvársajtó kifejezés. Apród vita 2017. április 9., 15:47 (CEST)
Szia! A felvetéseid jogosak, beleírod? Majd ha valaki más (forrásban) utal rá, hogy a jelenség a sárga újságíráshoz hasonló, majd betesszük, és akkor nem lesz ez így "elsőközlés"-gyanús. Köszi! Cvbncv Vince(érveljünk) 2017. április 9., 22:10 (CEST)
Javítottam a tagmondatot az utóbbi felvetésemre. Apród vita 2017. április 9., 23:15 (CEST)
thread_title:  Szócikk tartalma 

message: „Синий кит — российская городская легенда, зародившаяся в конце 2016 - начале 2017 года.”
Az orosz szócikk városi legendának minősíti a jelenséget, amelynek születése 2016 vége és 2017 eleje közé tehető. -- Ulrich von Lichtenstein vita 2017. június 24., 18:10 (CEST)
thread_title:  Városi